CELEX: 32015D1944
Language: el
Date: 2015-10-28 00:00:00
Title: Εκτελεστική απόφαση (ΕΕ) 2015/1944 της Επιτροπής, της 28ης Οκτωβρίου 2015, για την τροποποίηση της εκτελεστικής απόφασης 2012/807/ΕΕ περί θεσπίσεως ειδικού προγράμματος ελέγχου και επιθεώρησης όσον αφορά την αλιεία πελαγικών ειδών στα δυτικά ύδατα του Βορειοανατολικού Ατλαντικού

29.10.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 283/13
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2015/1944 ΤΗΣ ΕΠΙΤΡΟΠΉΣ
   της 28ης Οκτωβρίου 2015
   για την τροποποίηση της εκτελεστικής απόφασης 2012/807/ΕΕ περί θεσπίσεως ειδικού προγράμματος ελέγχου και επιθεώρησης όσον αφορά την αλιεία πελαγικών ειδών στα δυτικά ύδατα του Βορειοανατολικού Ατλαντικού
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής, τροποποιήσεως των κανονισμών (ΕΚ) αριθ. 847/96, (ΕΚ) αριθ. 2371/2002, (ΕΚ) αριθ. 811/2004, (ΕΚ) αριθ. 768/2005, (ΕΚ) αριθ. 2115/2005, (ΕΚ) αριθ. 2166/2005, (ΕΚ) αριθ. 388/2006, (ΕΚ) αριθ. 509/2007, (ΕΚ) αριθ. 676/2007, (ΕΚ) αριθ. 1098/2007, (ΕΚ) αριθ. 1300/2008, (ΕΚ) αριθ. 1342/2008 και καταργήσεως των κανονισμών (ΕΟΚ) αριθ. 2847/93, (ΕΚ) αριθ. 1627/94 και (ΕΚ) αριθ. 1966/2006 (1), και ιδίως το άρθρο 95,
   Εκτιμώντας τα ακόλουθα:
   
               (1)
            
            
               Η εκτελεστική απόφαση 2012/807/ΕΕ της Επιτροπής (2) θεσπίζει ένα ειδικό πρόγραμμα ελέγχου και επιθεώρησης όσον αφορά την αλιεία πελαγικών ειδών στα δυτικά ύδατα του Βορειοανατολικού Ατλαντικού.
            
         
               (2)
            
            
               Ο κανονισμός (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου (3) θεσπίζει υποχρέωση εκφόρτωσης για τα πελαγικά είδη προκειμένου να μειωθεί το υφιστάμενο υψηλό επίπεδο ανεπιθύμητων αλιευμάτων και να εξαλειφθούν σταδιακά οι απορρίψεις. Οι λεπτομέρειες εφαρμογής της υποχρέωσης εκφόρτωσης καθορίζονται στον κατ' εξουσιοδότηση κανονισμό (ΕΕ) αριθ. 1393/2014 της Επιτροπής (4) για τη θέσπιση σχεδίου απορρίψεων για ορισμένους τύπους αλιείας μικρών πελαγικών ειδών στα βορειοδυτικά ύδατα και στον κατ' εξουσιοδότηση κανονισμό (ΕΕ) αριθ. 1394/2014 της Επιτροπής (5) για τη θέσπιση σχεδίου απορρίψεων για ορισμένους τύπους αλιείας μικρών πελαγικών ειδών στα νοτιοδυτικά ύδατα. Η συμμόρφωση με την υποχρέωση εκφόρτωσης πρέπει να ελέγχεται και να επιθεωρείται. Τα μικρά πελαγικά είδη που κατονομάζονται στο άρθρο 15 παράγραφος 1 στοιχείο α) του κανονισμού (ΕΕ) αριθ. 1380/2013 θα πρέπει, συνεπώς, να συμπεριληφθούν στο ειδικό πρόγραμμα ελέγχου και επιθεώρησης, ώστε τα ενδιαφερόμενα κράτη μέλη να μπορούν να υλοποιούν αποδοτικά και αποτελεσματικά τις κοινές δραστηριότητες επιθεώρησης και επιτήρησης.
            
         
               (3)
            
            
               Τα σκουμπριά και οι ρέγγες είναι ευρέως κατανεμημένα μεταναστευτικά είδη. Προκειμένου να εναρμονιστούν οι διαδικασίες ελέγχου και επιθεώρησης για την αλιεία σκουμπριού και ρέγγας σε ύδατα που συνορεύουν με τα δυτικά ύδατα, είναι σκόπιμο να περιληφθεί η διαίρεση ICES IVa όπως ορίζεται στον κανονισμό (ΕΚ) αριθ. 218/2009 του Ευρωπαϊκού Κοινοβουλίου και του Συμβουλίου (6) στο ειδικό πρόγραμμα ελέγχου και επιθεώρησης.
            
         
               (4)
            
            
               Είναι σκόπιμο να διατηρηθεί το ειδικό πρόγραμμα ελέγχου και επιθεώρησης έως τις 31 Δεκεμβρίου 2018 προκειμένου να διασφαλισθούν ισότιμοι όροι ανταγωνισμού κατά την εισαγωγή της υποχρέωσης εκφόρτωσης.
            
         
               (5)
            
            
               Στον κανονισμό (ΕΚ) αριθ. 850/98 του Συμβουλίου (7) και, ιδίως, στον τίτλο IΙΙα θεσπίζονται μέτρα για τη μείωση των απορρίψεων. Το ειδικό πρόγραμμα ελέγχου και επιθεώρησης θα πρέπει να εξασφαλίζει τη συμμόρφωση με την απαγόρευση διαλογής αλιευμάτων ανώτερης κατηγορίας, τις διατάξεις για την αλλαγή τόπου αλίευσης και την απαγόρευση της απόρριψης.
            
         
               (6)
            
            
               Σύμφωνα με τις εκτελεστικές αποφάσεις της Επιτροπής 2013/305/ΕΕ (8) και 2013/328/ΕΕ (9) περί θεσπίσεως ειδικού προγράμματος ελέγχου και επιθεώρησης για τη Βαλτική Θάλασσα και τη Βόρειο Θάλασσα, αντίστοιχα, τα κράτη μέλη οφείλουν να ενημερώνουν την Επιτροπή σε ετήσια βάση. Η υποβολή εκθέσεων σχετικά με το ειδικό πρόγραμμα ελέγχου και επιθεώρησης όσον αφορά την αλιεία πελαγικών ειδών στα δυτικά ύδατα θα πρέπει να γίνεται με την ίδια συχνότητα.
            
         
               (7)
            
            
               Κατά τη διάρκεια των διαβουλεύσεων μεταξύ της Νορβηγίας, της Ένωσης και των Νήσων Φερόε για τη διαχείριση του σκουμπριού για το 2015, τα σημεία αναφοράς για την επιθεώρηση των εκφορτώσεων ρέγγας, σκουμπριού και σαφριδιού περιορίστηκαν σημαντικά, δεδομένου ότι αυτά εφεξής βασίζονται σε αξιολόγηση του κινδύνου, και η εφαρμογή τους επεκτάθηκε στις εκφορτώσεις του είδους προσφυγάκι. Ως εκ τούτου, θα πρέπει να τροποποιηθούν αναλόγως τα σημεία αναφοράς-στόχοι του παραρτήματος II της εκτελεστικής απόφασης 2012/807/ΕΕ.
            
         
               (8)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής αλιείας και υδατοκαλλιέργειας,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2012/807/ΕΕ τροποποιείται ως εξής:
   
               1)
            
            
               Ο τίτλος αντικαθίσταται από το ακόλουθο κείμενο:
               
                  «Εκτελεστική απόφαση 2012/807/ΕΕ της Επιτροπής, της 19ης Δεκεμβρίου 2012, περί θεσπίσεως ειδικού προγράμματος ελέγχου και επιθεώρησης όσον αφορά την αλιεία πελαγικών ειδών στα δυτικά ύδατα του Βορειοανατολικού Ατλαντικού και στο βόρειο τμήμα της Βόρειας Θάλασσας».
               
            
         
               2)
            
            
               Το άρθρο 1 αντικαθίσταται από το ακόλουθο κείμενο:
               «Άρθρο 1
               Αντικείμενο
               Με την παρούσα απόφαση θεσπίζεται ειδικό πρόγραμμα ελέγχου και επιθεώρησης, το οποίο ισχύει για τα αποθέματα ειδών όπως το σκουμπρί, η ρέγγα, το σαφρίδι, το προσφυγάκι, ο βασιλάκης, ο γαύρος, ο γουρλομάτης, η σαρδέλα και η παπαλίνα, στα ενωσιακά ύδατα των υποπεριοχών ICES V, VI, VII, VIII και IX και στα ενωσιακά ύδατα στην CECAF 34.1.11 (εφεξής καλούμενα “δυτικά ύδατα”), καθώς και για το σκουμπρί και τη ρέγγα στα ενωσιακά ύδατα της διαίρεσης ICES IVa (εφεξής καλούμενη “βόρειο τμήμα της Βόρειας Θάλασσας”).».
            
         
               3)
            
            
               Στο άρθρο 2, η παράγραφος 2 αντικαθίσταται από το ακόλουθο κείμενο:
               «2.   Το ειδικό πρόγραμμα ελέγχου και επιθεώρησης ισχύει έως την 31η Δεκεμβρίου 2018.».
            
         
               4)
            
            
               Στο άρθρο 3 παράγραφος 2, το στοιχείο β) αντικαθίσταται από το ακόλουθο κείμενο:
               
                           «β)
                        
                        
                           των υποχρεώσεων υποβολής εκθέσεων που ισχύουν όσον αφορά αλιευτικές δραστηριότητες στα δυτικά ύδατα και στο βόρειο τμήμα της Βόρειας Θάλασσας, ειδικότερα ως προς την αξιοπιστία των καταχωρισθέντων και αναφερθέντων στοιχείων·».
                        
                     
         
               5)
            
            
               Στο άρθρο 3 παράγραφος 2, το στοιχείο γ) αντικαθίσταται από το ακόλουθο κείμενο:
               
                           «γ)
                        
                        
                           της υποχρέωσης να εκφορτώνονται όλα τα αλιεύματα των ειδών που υπόκεινται στην υποχρέωση εκφόρτωσης σύμφωνα με τον κανονισμό (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου (10), και των μέτρων για τη μείωση των απορρίψεων που προβλέπονται στον τίτλο IΙΙα του κανονισμού (ΕΚ) αριθ. 850/98 του Συμβουλίου (11)·
                        
                     
                  (10)  Κανονισμός (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, σχετικά με την Κοινή Αλιευτική Πολιτική, την τροποποίηση των κανονισμών του Συμβουλίου (ΕΚ) αριθ. 1954/2003 και (ΕΚ) αριθ. 1224/2009 και την κατάργηση των κανονισμών του Συμβουλίου (ΕΚ) αριθ. 2371/2002 και (ΕΚ) αριθ. 639/2004 και της απόφασης 2004/585/ΕΚ του Συμβουλίου (ΕΕ L 354 της 28.12.2013, σ. 22)."
						
               
                  (11)  Κανονισμός (ΕΚ) αριθ. 850/98 του Συμβουλίου της 30ής Μαρτίου 1998 για τη διατήρηση των αλιευτικών πόρων μέσω τεχνικών μέτρων προστασίας των νεαρών θαλάσσιων οργανισμών (ΕΕ L 125 της 27.4.1998, σ. 1).»."
						
            
         
               6)
            
            
               Στο άρθρο 12, προστίθεται η ακόλουθη παράγραφος:
               «3.   Από το 2016 και μετέπειτα, τα κράτη μέλη κοινοποιούν τις πληροφορίες που αναφέρονται στην παράγραφο 1 σε ετήσια βάση, έως την 31η Ιανουαρίου μετά από κάθε ημερολογιακό έτος.».
            
         
               7)
            
            
               Το παράρτημα II αντικαθίσταται από το κείμενο του παραρτήματος της παρούσας απόφασης.
            
         Άρθρο 2
   Η παρούσα απόφαση αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 28 Οκτωβρίου 2015.
      
         
            Για την Επιτροπή
         
         
            O Πρόεδρος
         
         Jean-Claude JUNCKER
      
   
   
      (1)  ΕΕ L 343 της 22.12.2009, σ. 1.
   
      (2)  Εκτελεστική απόφαση 2012/807/ΕΕ της Επιτροπής, της 19ης Δεκεμβρίου 2012, περί θεσπίσεως ειδικού προγράμματος ελέγχου και επιθεώρησης όσον αφορά την αλιεία πελαγικών ειδών στα δυτικά ύδατα του Βορειοανατολικού Ατλαντικού (ΕΕ L 350 της 20.12.2012, σ. 99).
   
      (3)  Κανονισμός (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, σχετικά με την κοινή αλιευτική πολιτική, την τροποποίηση των κανονισμών του Συμβουλίου (ΕΚ) αριθ. 1954/2003 και (ΕΚ) αριθ. 1224/2009 και την κατάργηση των κανονισμών του Συμβουλίου (ΕΚ) αριθ. 2371/2002 και (ΕΚ) αριθ. 639/2004 και της απόφασης 2004/585/ΕΚ του Συμβουλίου (ΕΕ L 354 της 28.12.2013, σ. 22).
   
      (4)  Κατ' εξουσιοδότηση κανονισμός (ΕΕ) αριθ. 1393/2014 της Επιτροπής, της 20ής Οκτωβρίου 2014, για τη θέσπιση σχεδίου απορρίψεων για ορισμένους τύπους αλιείας μικρών πελαγικών ειδών στα βορειοδυτικά ύδατα (ΕΕ L 370 της 30.12.2014, σ. 25).
   
      (5)  Κατ' εξουσιοδότηση κανονισμός (ΕΕ) αριθ. 1394/2014 της Επιτροπής, της 20ής Οκτωβρίου 2014, για τη θέσπιση σχεδίου απορρίψεων για ορισμένους τύπους αλιείας μικρών πελαγικών ειδών στα νοτιοδυτικά ύδατα (ΕΕ L 370 της 30.12.2014, σ. 31).
   
      (6)  Κανονισμός (ΕΚ) αριθ. 218/2009 του Ευρωπαϊκού Κοινοβουλίου και του Συμβουλίου, της 11ης Μαρτίου 2009, σχετικά με την υποβολή στατιστικών για τις ονομαστικές αλιεύσεις από τα κράτη μέλη που αλιεύουν στο Βορειοανατολικό Ατλαντικό (ΕΕ L 87 της 31.3.2009, σ. 70).
   
      (7)  Κανονισμός (ΕΚ) αριθ. 850/98 του Συμβουλίου, της 30ής Μαρτίου 1998, για τη διατήρηση των αλιευτικών πόρων μέσω τεχνικών μέτρων προστασίας των νεαρών θαλάσσιων οργανισμών (ΕΕ L 125 της 27.4.1998, σ. 1).
   
      (8)  Εκτελεστική απόφαση 2013/305/ΕΕ της Επιτροπής, της 21ης Ιουνίου 2013, για τη θέσπιση ειδικού προγράμματος ελέγχου και επιθεώρησης όσον αφορά την αλιεία αποθεμάτων γάδου, ρέγγας, σολομού και παπαλίνας στη Βαλτική Θάλασσα (ΕΕ L 170 της 22.6.2013, σ. 66).
   
      (9)  Εκτελεστική απόφαση 2013/328/ΕΕ της Επιτροπής, της 25ης Ιουνίου 2013, για τη θέσπιση ειδικού προγράμματος ελέγχου και επιθεώρησης όσον αφορά την αλιεία αποθεμάτων γάδου, χωματίδας και γλώσσας στο Kattegat, στη Βόρεια Θάλασσα, στο Skagerrak, στην ανατολική Μάγχη, στα ύδατα δυτικά της Σκωτίας και στην Ιρλανδική Θάλασσα (ΕΕ L 175 της 27.6.2013, σ. 61).
   
      ΠΑΡΑΡΤΗΜΑ
      Το παράρτημα II της εκτελεστικής απόφασης 2012/807/ΕΕ αντικαθίσταται από το ακόλουθο κείμενο:
      
         
            «ΠΑΡΑΡΤΗΜΑ II
            
               ΣΗΜΕΙΑ ΑΝΑΦΟΡΑΣ-ΣΤΟΧΟΙ
            
            1.   Επίπεδο επιθεωρήσεων εν πλω (περιλαμβανομένης της εναέριας επιτήρησης, όπου αυτό είναι σκόπιμο)
            
            Σε ετήσια βάση πρέπει να τηρούνται τα παρακάτω σημεία αναφοράς- στόχοι (1) όσον αφορά τις επιθεωρήσεις εν πλω αλιευτικών σκαφών που δραστηριοποιούνται στην αλιεία ρέγγας, σκουμπριού, σαφριδιού, γαύρου και του είδους προσφυγάκι στην περιοχή, εφόσον οι επιθεωρήσεις εν πλω αντιστοιχούν στο στάδιο της αλυσίδας αλιείας και αποτελούν μέρος της στρατηγικής διαχείρισης κινδύνου:
            
                        Σημεία αναφοράς ανά έτος (2)
                        
                     
                     
                        Επίπεδο εκτιμώμενου κινδύνου για τα αλιευτικά σκάφη σύμφωνα με το άρθρο 5 παράγραφος 2
                     
                  
                        υψηλό
                     
                     
                        πολύ υψηλό
                     
                  
                        Είδος αλιείας αριθ. 1
                        Ρέγγα, σκουμπρί και σαφρίδι
                     
                     
                        Επιθεώρηση εν πλω ποσοστού τουλάχιστον 5 % των αλιευτικών ταξιδιών σκαφών “υψηλού κινδύνου” που αλιεύουν το εν λόγω είδος
                     
                     
                        Επιθεώρηση εν πλω ποσοστού τουλάχιστον 7,5 % των αλιευτικών ταξιδιών σκαφών “πολύ υψηλού κινδύνου” που αλιεύουν το εν λόγω είδος
                     
                  
                        Είδος αλιείας αριθ. 2
                        Γαύρος
                     
                     
                        Επιθεώρηση εν πλω ποσοστού τουλάχιστον 2,5 % των αλιευτικών ταξιδιών σκαφών “υψηλού κινδύνου” που αλιεύουν το εν λόγω είδος
                     
                     
                        Επιθεώρηση εν πλω ποσοστού τουλάχιστον 5 % των αλιευτικών ταξιδιών σκαφών “πολύ υψηλού κινδύνου” που αλιεύουν το εν λόγω είδος
                     
                  
                        Είδος αλιείας αριθ. 3
                        Προσφυγάκι
                     
                     
                        Επιθεώρηση εν πλω ποσοστού τουλάχιστον 5 % των αλιευτικών ταξιδιών σκαφών “υψηλού κινδύνου” που αλιεύουν το εν λόγω είδος
                     
                     
                        Επιθεώρηση εν πλω ποσοστού τουλάχιστον 7,5 % των αλιευτικών ταξιδιών σκαφών “πολύ υψηλού κινδύνου” που αλιεύουν το εν λόγω είδος
                     
                  2.   Επίπεδο επιθεωρήσεων στην ξηρά (περιλαμβανομένων των ελέγχων βάσει εγγράφων και των επιθεωρήσεων σε λιμένες ή σε πρώτη πώληση)
            
            Σε ετήσια βάση, πρέπει να τηρούνται τα παρακάτω σημεία αναφοράς-στόχοι (3) για τις επιθεωρήσεις στην ξηρά (περιλαμβανομένων των ελέγχων βάσει εγγράφων και των επιθεωρήσεων σε λιμένες ή σε πρώτη πώληση) αλιευτικών σκαφών και άλλων οικονομικών φορέων που συμμετέχουν στην αλιεία ρέγγας, σκουμπριού, σαφριδιού, γαύρου και του είδους προσφυγάκι στην περιοχή, εφόσον οι επιθεωρήσεις στην ξηρά είναι συναφείς προς το αντίστοιχο στάδιο στην αλυσίδα αλιείας/εμπορίας και αποτελούν μέρος της στρατηγικής διαχείρισης του κινδύνου.
            
                        Σημεία αναφοράς ανά έτος (4)
                        
                     
                     
                        Εκτιμώμενο επίπεδο κινδύνου για τα αλιευτικά σκάφη και/ή για λοιπούς οικονομικούς φορείς (πρώτος αγοραστής)
                     
                  
                        υψηλό
                     
                     
                        πολύ υψηλό
                     
                  
                        Είδος αλιείας αριθ. 1
                        Ρέγγα, σκουμπρί και σαφρίδι
                     
                     
                        Επιθεώρηση σε λιμένα ποσοστού τουλάχιστον 7,5 % του συνόλου των εκφορτωθεισών ποσοτήτων από αλιευτικά σκάφη “υψηλού κινδύνου”
                     
                     
                        Επιθεώρηση σε λιμένα ποσοστού τουλάχιστον 7,5 % του συνόλου των εκφορτωθεισών ποσοτήτων από αλιευτικά σκάφη “πολύ υψηλού κινδύνου”
                     
                  
                        Είδος αλιείας αριθ. 2
                        Γαύρος
                     
                     
                        Επιθεώρηση σε λιμένα ποσοστού τουλάχιστον 2,5 % του συνόλου των εκφορτωθεισών ποσοτήτων από αλιευτικά σκάφη “υψηλού κινδύνου”
                     
                     
                        Επιθεώρηση σε λιμένα ποσοστού τουλάχιστον 5 % του συνόλου των εκφορτωθεισών ποσοτήτων από αλιευτικά σκάφη “πολύ υψηλού κινδύνου”
                     
                  
                        Είδος αλιείας αριθ. 3
                        Προσφυγάκι
                     
                     
                        Επιθεώρηση σε λιμένα ποσοστού τουλάχιστον 7,5 % του συνόλου των εκφορτωθεισών ποσοτήτων από αλιευτικά σκάφη “υψηλού κινδύνου”
                     
                     
                        Επιθεώρηση σε λιμένα ποσοστού τουλάχιστον 7,5 % του συνόλου των εκφορτωθεισών ποσοτήτων από αλιευτικά σκάφη “πολύ υψηλού κινδύνου”
                     
                  Οι επιθεωρήσεις που πραγματοποιούνται ύστερα από την εκφόρτωση ή τη μεταφόρτωση χρησιμοποιούνται, συγκεκριμένα, ως συμπληρωματικός μηχανισμός διασταυρούμενου ελέγχου για την εξακρίβωση της αξιοπιστίας των στοιχείων που έχουν καταχωριστεί και δηλωθεί όσον αφορά τα αλιεύματα και τις εκφορτώσεις.».
         
      
      
         (1)  Όσον αφορά τα σκάφη που παραμένουν στη θάλασσα για διάστημα μικρότερο των 24 ωρών ανά αλιευτικό ταξίδι και σύμφωνα με τη στρατηγική διαχείρισης κινδύνου, τα σημεία αναφοράς-στόχοι είναι δυνατόν να περιοριστούν κατά το ήμισυ.
      
         (2)  Εκφρασμένο σε % αλιευτικών ταξιδιών στην περιοχή (όταν η αλιεία διεξάγεται με αλιευτικά εργαλεία με μεγέθη ματιών με τα οποία το συναφές είδος καθίσταται στοχευόμενο είδος) που πραγματοποιούνται από αλιευτικά σκάφη υψηλού/πολύ υψηλού κινδύνου/ετησίως.
      
         (3)  Όσον αφορά σκάφη που εκφορτώνουν λιγότερους από 10 τόνους ανά εκφόρτωση και σύμφωνα με τη στρατηγική διαχείρισης κινδύνου, τα σημεία αναφοράς-στόχοι είναι δυνατόν να μειωθούν κατά το ήμισυ.
      
         (4)  Εκφρασμένα σε ποσοστό % των ποσοτήτων που εκφορτώθηκαν από αλιευτικά σκάφη υψηλού/πολύ υψηλού κινδύνου/ετησίως.